Morda vam bo kmalu zmanjkalo plina. To lahko preverite tako, da jeklenko stehtate in odštejete težo prazne jeklenke (pri tem upoštevajte da hišne in osebne tehtnice morebiti niso najbolj natančne). Preveriti je potrebno tudi celoten notranji plinski sistem vaše plinske kuhalne plošče, saj je očitno prišlo do nepravega razmerja mešanja plina z zrakom. V primeru pravilnega razmerja je plamen modre barve. Možne pa so tudi fizične poškodbe cevi ali preperelost tesnila, ki ju je potrebno redno menjati.